কালীপুজোর আগে বাংলাজুড়ে মেঘলা আকাশ ! কী বলছে হাওয়া অফিস?

কলকাতা: আলোর উৎসবে কি বৃষ্টি? আলিপুর আবহাওয়া দফতরের পূর্বাভাস অনুযায়ী, রবিবার দক্ষিণবঙ্গের চার জেলা অর্থাৎ, দুই 24 পরগনা, দুই মেদিনীপুরের কিছু কিছু জায়গায় হালকা বৃষ্টি হতে পারে । বাকি জেলায় ঝড়বৃষ্টির তেমন কোনও সম্ভাবনা নেই । আকাশ আংশিক মেঘলা থাকতে পারে, বলে জানিয়েছে হাওয়া অফিস।

আলিপুর আবহাওয়া অফিসের দেওয়া বিশেষ বুলেটিন অনুসারে জানা গিয়েছে, দক্ষিণ আন্দামান সাগর এবং সংলগ্ন দক্ষিণ-পূর্ব বঙ্গোপসাগরের উপরে রয়েছে ঘূর্ণাবর্ত । তার প্রভাবেই আগামী ২১ অক্টোবর মঙ্গলবার দক্ষিণ-পূর্ব বঙ্গোপসাগরের উপরে তৈরি হতে পারে নিম্নচাপ অঞ্চল । এই নিম্নচাপ অঞ্চল সাগরের উপর দিয়ে ক্রমে পশ্চিম এবং উত্তর-পশ্চিম দিকে এগোবে । পরের 48 ঘণ্টায় তা দক্ষিণ বঙ্গোপসাগরের মধ্যভাগের উপরে নিম্নচাপে পরিণত হতে পারে । এর প্রভাব বাংলার ওপর পড়ার সম্ভাবনা কম ।

আরও পড়ুন: ফের বর্ষার চোখ রাঙানি! কালীপুজোয় কেমন থাকবে আবহাওয়া? শীত আসবে কবে?

সোমবার কালীপুজোর দিন দক্ষিণের সব জেলাই থাকবে শুকনো খটখটে । তবে উপকূল সংলগ্ন উত্তর ও দক্ষিণ ২৪ পরগনা এবং পূর্ব মেদিনীপুর জেলাতে বজ্রবিদ্যুৎ সহ হালকা মাঝারি বৃষ্টি কিছু কিছু অংশে, পশ্চিম মেদিনীপুরেও হালকা বৃষ্টির সম্ভাবনা। বাকি আর কোনও জেলাতে বৃষ্টির সম্ভাবনা না থাকলেও আংশিক মেঘলা আকাশের সম্ভাবনা। সোমবারেও কোথাও কোথাও আংশিক মেঘলা আকাশ বৃষ্টির সম্ভাবনা কমবে। সোমবার আংশিক মেঘলা আকাশ হলেও মঙ্গলবার থেকে রোদ ঝলমলে পরিষ্কার আকাশ বৃষ্টির সম্ভাবনা নেই।

উত্তরবঙ্গে দার্জিলিং এবং কালিম্পং জেলাতে রবি ও সোমবার বজ্রবিদ্যুৎ সহ হালকা বৃষ্টির সম্ভাবনা রয়েছে। জলপাইগুড়ির কিছু অংশেও হালকা বৃষ্টির সম্ভাবনা থাকবে। বাকি জেলাতে শুষ্ক আবহাওয়া বৃষ্টির সম্ভাবনা নেই। সোমবার থেকে উত্তরবঙ্গেও বৃষ্টির সম্ভাবনা নেই। রোদ ঝলমলে পরিষ্কার আকাশ সকালের দিকে কোথাও কোথাও সামান্য কুয়াশা থাকতে পারে বলে জানিয়েছে হাওয়া অফিস।